**PÁLYÁZATI FELHÍVÁS**

A Budapest Főváros VIII. kerület Józsefvárosi Önkormányzat, mint kiíró megbízásából a Józsefvárosi Gazdálkodási Központ Zrt. mint bonyolító *– a Budapest Főváros VIII. kerület Józsefvárosi Önkormányzat Városgazdálkodási és Pénzügyi Bizottságának 1018/2019. (IX.09.) számú határozatának 2.) pontja alapján –* **a pályázat benyújtásakor 40. évüket be nem töltött házastársi kapcsolatban élő, egy vagy két gyermeket nevelő, lakással nem rendelkezők részére**, a mellékelt táblázatban felsorolt **5 db** **lakás bérbeadására** ***„LNR-FH/2019. típusú”*** **nyílt pályázatot ír ki.**

1. **A pályázaton részt vehetnek akik:**
2. a pályázat benyújtásakor a házaspár mindkét tagja a 40. életévét még nem töltötte be,

**és**

1. házastársi kapcsolatban élnek,

**és**

1. egy, vagy két gyermeket nevelnek,

**és**

1. legalább a házaspár egyik tagja középfokú iskolai végzettséggel rendelkezik,

**és**

1. legalább egyikük bejelentett lakcímmel, vagy tartózkodási hellyel rendelkezik Józsefvárosban,

**és**

1. a házaspár mindkét tagja legalább 6 hónapos folyamatos munkaviszonnyal rendelkezik, illetve legalább 6 hónapos munkaviszonyt követően CSED, vagy GYED ellátásban ápolási segélyben részesül, vagy rokkantsági ellátásban részesül,

**vagy**

1. vállalkozást folytat és a saját vállalkozásában dolgozik legalább 6 hónapja,

**és**

1. igazolják, hogy saját maguk és a velük esetlegesen együtt költöző gyermekeket figyelembe véve, az egy főre jutó havi nettó bevételük eléri a megpályázott lakás lakbérének a kétszeresét.

**valamint:**

1. saját maguk, illetve a velük együtt költöző hozzátartozójuk lakóingatlan tulajdonjogával vagy haszonélvezeti jogával **nem rendelkezik**, vagy amennyiben lakóingatlan tulajdonjogával, vagy haszonélvezeti jogával **rendelkezik, annak használatában önhibáján kívül akadályoztatva van.** *(Ha a lakást jövedelemszerző célokra hasznosítják, akkor azt* ***beköltözhetőnek*** *kell tekinteni!) és*
2. nem rendelkeznek önkormányzati lakás bérleti jogával, és
3. a lakóhelyük szerint illetékes önkormányzatnál nincs helyi adótartozásuk.
4. **A pályázat további feltételei*:***

* **A pályázatra kiírt – az 1818/2016. (XII.22.) Kormányhatározat alapján, önkormányzati bérlakások fejlesztése céljára kapott támogatásból felújított, rendeltetésszerű használatra alkalmas állapotú – lakások a BMÖGF/547-3/2017 számon kiállított támogatói okirat értelmében a „Önkormányzati bérlakások felújítása, korszerűsítése (6 részben)" programban vettek részt, ezért e lakásokat 2026. augusztus 31. napjáig nem lehet elidegeníteni!**
* A pályázattal érintett lakások bérleti díja a Képviselő-testület döntésében foglaltak alapján változik. A lakbérfizetésen túl a bérlő köteles megfizetni a közüzemi díjakat (szemétszállítás, villany, fűtés, víz-csatorna, gáz, stb.) is.
* 2 éven belül érvényesen újabb pályázatot nem adhat be az az I-II. helyre rangsorolt pályázó, aki:
  + valótlan adatot közölt, vagy
  + az eredményhirdetés után visszalépett,
  + a bérleti szerződést határidőben nem kötötte meg,
  + a bérleti szerződés megkötését követően nem tett eleget a pályázatban vállalt felújítási kötelezettségének,
  + a bérleti szerződését felmondta.

1. **Nem vehetnek részt a pályázaton:**

* akik, vagy a velük együtt költöző a pályázat benyújtására megállapított határidőtől számított:

1. 5 éven belül térítés ellenében szüntették meg az önkormányzati lakásra szóló bérleti jogviszonyukat, vagy azt magánforgalomban kevesebb szobaszámú, vagy alacsonyabb komfortfokozatú lakásra cserélték,
2. 5 éven belül önkormányzati lakáson fennálló bérleti jogviszonyukkal visszaéltek – ideértve a lakbér tartozás miatti felmondást is - és ezt jogerős bírósági ítélet megállapította,

c) az Önkormányzattól – kedvezményesen - vásárolt lakásukat 10 éven belül eladták,

d) akik, vagy a velük együtt költözők önkormányzati lakást jogcím nélkül használnak.

1. **A pályázók tudomásul veszik és a jelentkezési lap – 1. számú melléklet - aláírásával elfogadják, hogy:**

a.) az ajánlattevő az ajánlattételi határidő lejártáig módosíthatja vagy visszavonhatja ajánlatát, az ajánlattételi határidő lejártát követően azonban a benyújtott ajánlat nem módosítható,

b.) **a hiánypótlási felhívások átvételére kizárólag személyesen vagy meghatalmazott útján van lehetőség. A kiíró felhívja a figyelmet arra, hogy a hiánypótlási felhívásokat nem küldi meg postai úton, ezért ha azt a pályázók, vagy meghatalmazottjuk a megadott határidőben nem veszi át, újabb hiánypótlási felhívás kiadására nincs lehetőség, az értékelő bizottság a pályázatot a beadott, eredeti formájában értékeli.**

c.) az ajánlattételi kötöttség az ajánlattételi határidő lejártának napjával kezdődik,

d.) a versenyeztetési eljárás visszavonása esetén, amennyiben a dokumentációt az ajánlattevő ellenérték fejében kapta meg, a Kiíró köteles az ellenértékét visszafizetni, ha az ajánlattevő a dokumentációt visszaadja,

e.) a dokumentáció ellenértékét a Kiíró a d.) pontban meghatározott eseten kívül semmilyen más esetben nem fizeti vissza.

**V. Megpályázható lakások száma:**

A pályázók, **legfeljebb összesen 3 lakás bérbevételére, a sorrend megjelölésével** nyújthatnak be pályázatot.

**VI. Bonyolító az alábbi esetekben állapítja meg, hogy a pályázók pályázata ÉRVÉNYTELEN, ha:**

1. a pályázók nem írják alá a jelentkezési lap minden oldalát,
2. a pályázatot a felhívásban megjelölttől eltérő (postai, vagy elektronikus úton) módon kézbesítették,
3. az ajánlattevők az ajánlattételi határidőn túl nyújtották be ajánlatukat,
4. azt olyan ajánlattevők nyújtották be, akik az Önkormányzattal szemben fennálló korábbi fizetési kötelezettségüket (helyi adó, bérleti díj, stb) nem teljesítették,
5. a pályázatot nem a kiíró által jóváhagyott tartalmú nyomtatványnak megfelelő formában és adatokkal nyújtották be,
6. az ajánlattevők a pályázati dokumentációban szereplő iratokat, igazolásokat nem, vagy nem az előírásnak megfelelően csatolták,
7. az ajánlat nem felel meg a pályázati dokumentációban meghatározott feltételeknek, vagy az ajánlattevők nem tettek a pályázati dokumentációban foglaltaknak megfelelő ajánlatot,
8. az ajánlattevők valótlan adatot közöltek,
9. az ajánlattevők a hiánypótlási felhívásban foglaltaknak a rendelkezésére álló határidőn belül nem vagy nem teljes körűen tettek eleget,
10. a pályázók az I-III. pontokban meghatározott feltételeknek nem felelnek meg,
11. **a pályázók legkésőbb a hiánypótlási felhívásban meghatározott határidőig nem csatolják** a jelentkezési lap mellé a **szükséges igazolásokat**, melyek a következők:
12. a pályázati feltételek megismeréséről szóló nyilatkozat *(jelentkezési lap 1. számú melléklet)*,
13. a pályázók, illetve a velük együtt költöző közeli hozzátartozók beköltözhető lakóingatlanának tulajdonjogáról, vagy haszonélvezeti jogáról szóló nyilatkozata *(jelentkezési lap 2-3-4. számú melléklet)*,
14. a pályázók külön nyilatkozata *(jelentkezési lap 5-6. számú melléklet*)
15. a pályázók adatkezelési hozzájáruló nyilatkozata *(jelentkezési lap 7-8. számú melléklet*)
16. pályázók és az esetlegesen együtt költöző gyermekek személyi okmányainak (személyi igazolvány, lakcímkártya) **másolata,**
17. **30 napnál nem régebbi eredeti hatósági bizonyítvány a pályázók lakcímének igazolásáról,**
18. **30 napnál nem régebbi eredeti hatósági bizonyítvány a pályázók családi állapotának igazolásáról, vagy házassági anyakönyvi kivonat,**
19. a pályázó középfokú iskolai végzettségét igazoló bizonyítvány,
20. a pályázók lakhelye szerint illetékes Önkormányzattól, **a helyi adótartozásról szóló igazolás** **eredeti példánya,**
21. a pályázók - a pályázat benyújtását közvetlenül megelőző - 3 havi nettó jövedelmére, vállalkozóra vonatkozóan minimum 3 havi, nettó jövedelemre vonatkozóan tájékoztatást nyújtó NAV igazolás **eredeti példánya, (az éves adó igazolást kiíró nem fogadja el)**
22. a pályázók és a velük együtt költöző személyek közötti rokoni kapcsolat igazolására szolgáló okiratokat *(születési anyakönyvi kivonat)* **másolatban***,*
23. a pályázat megvásárlását igazoló számla másolata.

12. ha a pályázók a jelentkezési lapot, vagy a nyilatkozatokat **nem írják alá**, illetve szükség esetén *(siket, vak, stb.)* a záradékot a **tanúk nem írják alá**.

**VII. A Kiíró érvénytelenné nyilvánítja a versenyeztetési eljárást, ha**

a.) az összeférhetetlenségi szabályokat megsértették, vagy

b.) valamelyik ajánlattevő az eljárás tisztaságát vagy a többi ajánlattevő érdekeit súlyosan sértő cselekményt követett el.

A versenyeztetési eljárás során összeférhetetlenséget kell megállapítani, ha a versenyeztetési eljárás bonyolításában vagy az ajánlatok elbírálásában olyan személy, szervezet vagy annak képviselője vesz részt, aki maga is ajánlattevő, vagy

a.) annak közeli hozzátartozója (Ptk.: 8:1. § (1) bek. 1. pont]

b.) annak munkaviszony alapján felettese vagy alkalmazottja,

c.) akitől bármely oknál fogva nem várható el az ügy elfogulatlan megítélése.

**VIII. A Kiíró eredménytelenné nyilvánítja a versenyeztetési eljárást, ha**

1. a pályázati eljárás során nem nyújtottak be érvényes pályázatot,
2. a benyújtott pályázatok egyike sem felelt meg a pályázati kiírásban foglalt feltételeknek,
3. a kiíró eredménytelennek nyilvánítja.

**Az eredménytelen eljárás esetén a Kiíró dönt a további eljárásról. A Kiíró jogosult az eljárást, annak bármely szakaszában indoklás nélkül visszavonni, és erről a pályázókat hirdetmény útján értesíteni.**

**A pályázat kiírásának időpontja**: **2019. szeptember 16. napja (hétfő)**

**A lakások megtekintése:** A pályázók a lakásokat a melléklet **táblázatban** meghatározott időpontokban tekinthetik meg.

**Benyújtásának helye:** Józsefvárosi Gazdálkodási Központ Zrt.

Lakásgazdálkodási csoportnál

*(Budapest VIII., Őr u. 8. Tel: 314-10-98, 313-84-28)*

**A pályázat zárt borítékban,**

**személyesen nyújtható be:** hétfőn: 1330-től 1800 óráig;

szerdán: 800-től 1200 óráig és 1300-tól 1630 óráig;

pénteken: 800-től 1130 óráig.

**A pályázat benyújtásának határideje:** **2019. november 15. napja (péntek) 11.30 óra**

**A pályázat bontásának ideje: 2019. november 18. napja (hétfő) 1100 óra**

**A pályázat bontásának helye:** Józsefvárosi Gazdálkodási Központ Zrt.

Lakásgazdálkodási csoport ügyfélvárója

*(Budapest VIII. kerület, Őr u. 8.)*

A **pályázati anyag** *(pályázati feltételeket tartalmazó tájékoztató, jelentkezési lap és mellékletei)* **a Józsefvárosi Gazdálkodási Központ Zrt.** **Házipénztárában** *(Budapest VIII., Losonci u. 2.), Házipénztár nyitvatartási rendje: hétfőn: 13.30-től 15.30 óráig; szerdán: 08.00-től 12.00 óráig és 13.00-tól 15.30 óráig; pénteken: 08.00-től 11.30 óráig)* **vásárolható meg, és Józsefvárosi Gazdálkodási Központ Zrt.** **Lakásgazdálkodási csoportnál** *(Budapest VIII., Őr u. 8., az ügyfélfogadás rendje: hétfőn: 13.30-től 18.00 óráig; szerdán: 08.00-től 12.00 óráig és 13.00-tól 16.30 óráig; pénteken: 08.00-től 11.30 óráig)* **vehető át**.

**A jelentkezési lap és dokumentáció ára: 1.000,- Ft + ÁFA/db**

**(A pályázók annyi jelentkezési lapot és dokumentációt kötelesek megvásárolni, ahány lakásra pályázni kívánnak. Maximum 3 lakásra adható be pályázat!)**

**FIGYELEM!**

**A Bonyolító 2019. december 9. és 2019. december 13. napja között a JGK Zrt. Lakásgazdálkodási csoportjának munkatársai útján adja ki a szükséges hiánypótlási felhívásokat, melyet a pályázó személyesen, vagy meghatalmazottja útján vehet át.**

**Bonyolító felhívja a pályázók figyelmét arra, hogy a hiánypótlási felhívásokat nem küldi ki postán, azok csak a fent megadott határidőben vehetők át!!!**

**A hiánypótlás alapján tett nyilatkozatok nem eredményezhetik a pályázat módosítását!**

**IX. A pályázatok értékelésének szempontjai, illetve az elbírálásnál alkalmazott pontrendszer:**

**(Az e pontban szereplő tények fennállását okirattal szükséges igazolni!)**

**1. A pályázók Józsefvároshoz való kötődése tekintetében:**

|  |  |
| --- | --- |
| **pontozandó szempont** | **adható pont** |
| **Lakóhely (ha a házaspár egyik tagja)**  a pályázat beadása napjáig összesen legalább 5 éve, a VIII. kerületben életvitelszerűen lakik, és bejelentett lakó-, vagy tartózkodási hellyel rendelkezik,  a pályázat beadása napjáig összesen legalább 10 éve, a VIII. kerületben életvitelszerűen lakik, és bejelentett lakó-, illetve tartózkodási hellyel rendelkezik,  a pályázat beadása napjáig összesen legalább 15 éve, a VIII. kerületben életvitelszerűen lakik, és bejelentett lakó-, illetve tartózkodási hellyel rendelkezik.  ***Ha a házaspár mindkét tagja vonatkozásában is fennállnak a feltételek, akkor is csak egyszeres pontszám adható, azonban,***  ***ha a házaspár mindkét tagja több mint 15 éve a VIII. kerületben lakik életvitelszerűen, és bejelentett lakó-, illetve tartózkodási hellyel rendelkezik***  ***(értékelő bizottság a pályázók szempontjából kedvezőbb feltételek teljesülését veszi figyelembe!)*** | **1 pont**  **3 pont**  **5 pont**  **+ 1 pont** |

1. **A pályázók iskolai végzettsége tekintetében:**

|  |  |
| --- | --- |
| **pontozandó szempont** | **adható pont** |
| **A házastársak**  mindkét tagja középfokú végzettséggel rendelkezik,  egyik tagja felsőfokú végzettséggel rendelkezik,  egyik tagja felsőfokú végzettséggel rendelkezik, a másik tagja felsőfokú képzettséget adó iskolásba jár és legalább 1 évet sikeresen elvégzett  mindkét tagja felsőfokú végzettséggel rendelkezik  valamelyik tagja Józsefvárosban járt iskolába | **1 pont**  **3 pont**  **4 pont**  **5 pont**  **+ 1 pont** |

1. **A pályázók személyi körülményei:**

|  |  |
| --- | --- |
| **pontozandó szempont** | **adható pont** |
|  |  |
|  |  |
| **Munkaviszony:** |  |
|  |  |
| A házaspár mindkét tagja összesen legalább 1 éve munkaviszonnyal rendelkezik, vagy a saját vállalkozásában dolgozik legalább 1 éve. | **1 pont** |
|  |  |
| A házaspár mindkét tagja összesen legalább 2 éve munkaviszonnyal rendelkezik, vagy a saját vállalkozásában dolgozik legalább 2 éve. | **2 pont** |
|  |  |
| A házaspár mindkét tagja összesen legalább 3 éve munkaviszonnyal rendelkezik, vagy a saját vállalkozásában dolgozik legalább 3 éve. | **3 pont** |
| ***Ha mindkét pályázó vonatkozásában is fennállnak a feltételek, akkor is csak egyszeres pontszám adható!*** |  |
| A házaspár egyik tagja Józsefvárosban dolgozik, vagy dolgozott. | **+ 1 pont** |
| ***Ha mindkét pályázó vonatkozásában is fennáll a feltétel, további*** | **+ 1 pont** |
| A házaspár egyik tagja közfeladatot ellátó szerv munkáját segíti, akár munkaviszonyban, akár önkéntes munkájával.  ***Ha mindkét pályázó vonatkozásában is fennáll a feltétel, további*** | **+ 1 pont**  **+ 1 pont** |
| ***(értékelő bizottság a pályázók szempontjából kedvezőbb feltételek teljesülését veszi figyelembe!)*** |  |

1. **Jövedelem, a pályázók által előre vállalt bérleti díj egyösszegű megfizetése:**

|  |  |  |
| --- | --- | --- |
| **pontozandó szempont** | | **adható pont** |
| **4.1.** | **A pályázók által előre vállalt bérleti díj egyösszegű megfizetése (min. 3 hó - max. 12 hó)** |  |
|  | 3 hónap  4 hónap  5 hónap  6 hónap  7 hónap  8 hónap  9 hónap  10 hónap  11 hónap  12 hónap | **1 pont**  **2 pont**  **3 pont**  **4 pont**  **5 pont**  **6 pont**  **7 pont**  **8 pont**  **9 pont**  **10 pont** |
| **4.2.** | **A pályázók és a velük együtt költöző gyermekeket figyelembe véve, az egy főre jutó, igazolt havi nettó jövedelem** |  |
|  | 65.000 – 80.000,- Ft között:  80.001 – 100.000,- Ft között:  100.001 – 120.000, - Ft között:  120.001 – 160.000,- Ft között:  160.001,- Ft felett | **1 pont**  **3 pont**  **5 pont**  **6 pont**  **7 pont** |

***Figyelem!! A pályázó lakcímének és családi állapotáról szóló igazolást a Budapest Főváros Kormányhivatala VIII. Kerületi Hivatala Okmányiroda (Budapest VIII. kerület, Baross utca 59.) állít ki. (ügyfélfogadás rendje: Hétfő: 7:00-17:00, Kedd: 8:00-16:00, Szerda: 12:00-20:00, Csütörtök: 8:00-16:00, Péntek: 8:00-14:00. )***

**X. A pályázat felbontása és értékelése:**

1. Az ajánlatok felbontását és értékelését jegyzőkönyv felvételével a Bonyolító végzi.
2. Az ajánlatokat tartalmazó zárt borítékokat a Bonyolító a pályázati dokumentációban megjelölt időpontban bontja fel. Az ajánlatok felbontásánál a bonyolítón kívül megbízott jogi képviselőjének is jelen kell lennie. A bontási eljárás nyilvános.
3. Nem tiltható meg, hogy a pályázati ajánlatok felbontásakor ismertessék:
4. a pályázók nevét,
5. a lakóhelyét.
6. A pályázati ajánlatok felbontásáról és ismertetéséről jegyzőkönyvet kell készíteni. A jegyzőkönyvet – amennyiben a bontáson az ajánlattevők jelen vannak – az ajánlattevők közül felkért személyek hitelesítik.
7. A Bonyolító a pályázati dokumentációban igényelt iratokon és adatokon túlmenően is jogosult megvizsgálni az ajánlattevők alkalmasságát a szerződés teljesítésére, és ennek során a csatolt dokumentumok eredetiségét is ellenőrizheti.
8. A pályázati ajánlatok elbírálása során a Bonyolító írásban felvilágosítást kérhet a pályázati ajánlattevőktől az ajánlatban foglaltak pontosítása érdekében. A Bonyolító a felvilágosítás kéréséről és annak tartalmáról haladéktalanul írásban értesíti a többi pályázati ajánlattevőt is.
9. A Kiíró a pályázati dokumentációban meghatározott értékelési szempontok alapján állapítja meg a pályázat eredményét és rangsorolja a pályázati ajánlatokat. A pályázat nyertese az, aki a pályázati dokumentációban rögzített feltételek teljesítése mellett a meghatározott értékelési szempontok alapján a legjobb ajánlatot tette.

**A pályázat elbírálásával kapcsolatban jogorvoslatnak helye nincs!**

**XI. A pályázat eredményhirdetésének időpontja:**

A pályázat eredményét legkésőbb **2020. január 16. napjáig** ki kell hirdetni.

Az elbírálási határidőt a Bonyolító egy alkalommal meghosszabbíthatja. Az új elbírálási határidőről, illetve annak függvényében az ajánlati kötöttség időtartamának meghosszabbításáról a Józsefvárosi Gazdálkodási Központ Zrt. köteles a pályázat kiírásával azonos módon, hirdetményben tájékoztatni a pályázókat.

A pályázat eredményét a **Józsefvárosi Gazdálkodási Központ Zrt.** és a **Polgármesteri Hivatal hirdetőtábláján**, valamint a Józsefvárosi Gazdálkodási Központ Zrt. és az Önkormányzat **internetes honlapján** köteles a bonyolító legalább **10 munkanapra** kifüggeszteni, közzétenni.

**XII. A pályázat nyertese:**

**A legtöbb pontot elérő pályázó.**

A **Kiíró határozatában megnevezi** a pályázat nyertese mellett azt a sorrendben következő pályázót is, akivel a nyertes visszalépése, vagy kiesése esetén megköti a bérleti szerződést. A Bonyolító az azonos pontszámmal rendelkező pályázók közül a nyertest, és a második helyre sorolt pályázót sorsolás útján választja ki. A sorsolás nyilvános, azt közjegyző jelenlétében, a pályázati eljárás lebonyolítója által összehívott, legalább háromtagú sorsolási bizottság folytatja le, amelyről szóló közjegyzői okiratba foglalt jegyzőkönyvet az eredmény megállapítására vonatkozó előterjesztéshez mellékelni kell. A sorsoláson bárki részt vehet.

**A sorsolás megtartásának időpontját *– amennyiben szükséges –* Bonyolító a pályázat meghirdetésével azonos módon, hirdetmény útján közli!**

**A sorsolás helye:**

Józsefvárosi Gazdálkodási Központ Zrt. Lakásgazdálkodási csoport *(Budapest VIII., Őr u. 8.).*

Amennyiben a bérlőként kiválasztott személyek *– ideértve a sorrendben következő pályázókat is –* a bérbeadóval valótlan adatot közöltek, a bérleti szerződés megkötésére vonatkozó jogosultságukat elveszítik.

A Városgazdálkodási és Pénzügyi Bizottság fenntartja a jogát arra, hogy:

* az azonos pontszámot elért pályázók közül a nyertes, és a második helyre sorolt pályázókat sorsolás útján válassza ki,
* a nyertes pályázók visszalépése esetén, a soron következő pályázókkal kössön bérleti szerződést,
* a pályázati eljárást eredménytelennek nyilvánítsa,
* a pályázati felhívást visszavonja.

**XIII. A pályázaton elnyert lakások bérbeadása:**

1. A lakások bérbeadása 5 év határozott időre szóló bérleti szerződéssel, a lakás komfortfokozatának megfelelő, csökkentő és növelő tényezők nélküli lakbér kétszeresének megfelelő óvadékfizetési kötelezettséggel történik.
2. A lakás az 5 év határozott idő leltétét követően – amennyiben a bérlőkkel szemben felmondási ok nincs – ismételten bérbe adható részükre.
3. Az 5 év leteltét követőn – amennyiben jogosultak – bérlők szociális lakbér megállapítását kérhetik.
4. A pályázat nyertesei az 5 év határozott idő leteltéig a lakásba nem fogadhatnak be senkit (a vele együttköltöző gyermekeken kívül), bérlőtársi szerződést nem köthetnek, és a lakást nem cserélhetik tovább.

**FIGYELEM! A pályázaton elnyert lakások 2026. augusztus 31. napjáig elidegenítési tilalom alatt állnak!**

**XIV. A nyertes pályázók a bérleti szerződés megkötéséig kötelesek bérbeadónak az alább felsorolt iratok eredeti példányát bemutatni:**

1. személyi igazolványt és lakcím kártyát,
2. a pályázók és a velük együtt költöző gyermeket közötti rokoni kapcsolat igazolására szolgáló okiratokat *(****EREDETI*** *születési anyakönyvi kivonat),*
3. iskolai bizonyítványokat.

Amennyiben a nyertes pályázók a fenti (a-c pontig) okiratokat a bérleti szerződés megkötéséig nem mutatják be eredeti példányban, elvesztik jogosultságukat a bérleti szerződés megkötésére, és azt bérbeadó a sorrendben következő pályázókkal köti meg!

Budapest, 2019. szeptember

**dr. Kecskeméti László Zsolt sk.**

vagyongazdálkodási igazgató

**Megpályázható lakások adatai**

**\* A lakbér mértékét bérbeadó évente felülvizsgálja!**

|  |  |  |  |  |  |
| --- | --- | --- | --- | --- | --- |
| **Sorsz.** | **Cím** | **Lakás**  **alapterülete**  **(m2)** | **Szobaszám és komfort-**  **fokozat** | **Aktuális bérleti díj**  **(bruttó)\*** | **Megtekintés**  **időpontja** |
| 1. | Magdolna u. 20. fszt. 4. | **48,49 m2** | 1 szoba  komfortos | 16.765,- Ft | 2019.10.08. és 2019.10.22. (kedd)  **9:00 – 9:30**  valamint  2019.10.15. és 2019.10.29. (kedd)  **13:30 – 14:00** |
| 2. | Magdolna u. 20. 2. em. 27. | **38,90 m2** | 1 szoba  komfortos | 13.450,- Ft | 2019.10.08. és 2019.10.22. (kedd)  **9:00 – 9:30**  valamint  2019.10.15. és 2019.10.29. (kedd)  **13:30 – 14:00** |
| 3. | Magdolna u. 20. 3. em. 41. | **44,26 m2** | 1 szoba  komfortos | 15.303,- Ft | 2019.10.08. és 2019.10.22. (kedd)  **9:00 – 9:30**  valamint  2019.10.15. és 2019.10.29. (kedd)  **13:30 – 14:00** |
| 4. | Magdolna u. 44. 3. em. 19. | **35,93 m2** | 1 szoba  komfortos | 12.423,- Ft | 2019.10.08. és 2019.10.22. (kedd)  **9:45 – 10:15**  valamint  2019.10.15. és 2019.10.29. (kedd)  **14:15 – 14:45** |
| 5. | Magdolna u. 44. 3. em. 19/a. | **37,21 m2** | 1 szoba  komfortos | 12.865,- Ft | 2019.10.08. és 2019.10.22. (kedd)  **9:45 – 10:15**  valamint  2019.10.15. és 2019.10.29. (kedd)  **14:15 – 14:45** |